ציפי אובזילר

ציפורה (ציפי) אובזילר (נולדה ב-19 באפריל 1973 בתל אביב) היא טניסאית עבר ופוליטיקאית ישראלית. בשיאה דורגה במקום ה-75 בעולם בדירוג ה-WTA (ב-9 ביולי 2007).

אובזילר זכתה ב-14 תארים בסבב ה-ITF ליחידות וב-14 תוארי זוגות באותו הסבב. הישג השיא שלה בסבב ה-WTA היה גמר טורניר גואנגג'ואו שבסין בשנת 2007. אובזילר הייתה אלופת ישראל בשנים 2000, 2004 ו-2005.

אובזילר הייתה שחקנית בנבחרת טניס הנשים של ישראל ושותפה בכירה לניצחונותיה הרבים של הנבחרת בגביע הפדרציה. בנוסף, אובזילר החזיקה בעבר בשיא העולמי של מספר התמודדויות שונות בגביע הפדרציה (61) בצוותא עם ישראלית אחרת - אנה סמשנובה.

אובזילר מתגוררת בגבעתיים עם בת-זוגה ובנותיהן. לצד הקריירה המקצוענית בטניס היא החלה בשנת 2008 גם בפעילות פוליטית. בבחירות לרשויות המקומיות שהתקיימו בנובמבר 2008 נבחרה לכהן כחברת מועצת עיריית גבעתיים מטעם הרשימה העצמאית "גבעתיים הירוקה" ושימשה בתפקיד יו"ר הסיעה. באוגוסט 2010 התפטרה מתפקידה. בנובמבר 2009 מונתה ליועצת לענייני ספורט של שרת התרבות והספורט לימור לבנת. בשנת 2011 אובזילר החלה לנהל את מועדון הטניס בכפר מעש ואת פרויקט אתנה באיגוד הטניס. אובזילר לומדת ב לתואר ראשון בחינוך וחברה, עם התמחות בספורט.

קריירה מקצוענית
אובזילר החלה לשחק טניס כשהייתה בת 10. בשנת 1997 היא הפכה למקצוענית.

במרבית שנותיה הראשונות כשחקנית טניס מקצוענית לא בלטה אובזילר ברמות הגבוהות של טניס הנשים. לאחר מספר שנים פרשה, ועברה ללמוד בקולג' בארצות הברית כטניסאית. לאורך השנים שמרה על כושר כדי לשחק בנבחרת ישראל בגביע הפדרציה. בשנת 2002 שיחקה במסגרת הנבחרת מול נבחרת ארצות הברית. במהלך המפגש שיחקה מול לינדזי דבנפורט, והפסידה לה בתום משחק צמוד. לאחר המשחק ניגשה אליה בילי ג'ין קינג, קפטנית הנבחרת האמריקאית, ועודדה אותה לחזור ולשחק בסבב.

עד שנת 2006 הישג השיא של אובזילר בסבב ה-WTA היה הגעה לשלב רבע הגמר בטורנירי טשקנט (2000) והיידראבאד (2003 ו-2005). כמו כן היא העפילה לסיבוב השני בטורנירי הגראנד סלאם של ארצות הברית (2004) ואוסטרליה (2004, 2005).

בשנת 2006 הגיעה אובזילר לראשונה למעמד של חצי גמר טורניר WTA בגואנגג'ואו, תוך כדי שהיא מנצחת את השחקנית נה לי שדורגה אז במקום ה-20 בעולם. באותה שנה הגיעה אובזילר לרבע גמר טורניר WTA נוסף, באוקלנד. כמו כן היא עמדה ב-2006 על סף כניסה לרשימת מאה הטניסאיות הטובות בעולם, כשהגיעה לדירוג השיא שלה - 105 בעולם.

2007 הייתה שנת השיא של אובזילר. הפריצה שלה אל מרכז הבמה אירעה כשהיא בת 34, המהווה גיל מאוחר יחסית לטניסאית מקצוענית לפרוץ בו. באותה השנה הגיעה אובזילר בפעם הראשונה לגמר טורניר WTA (גואנגג'ואו), לחצי גמר (בנגלורו) ולשני רבעי גמר (פאטאיה וקולקטה). לאחר הטורניר בבאנגלור נכנסה אובזילר לראשונה לרשימת מאה הטניסאיות הטובות בעולם, כאשר היא מזנקת מהמקום ה-117 אל המקום ה-96. בנוסף, היא שיחקה לראשונה בכל ארבעת טורנירי הגראנד סלאם, ואף העפילה לסיבוב השני ברולאן גרוס. ביולי 2007 הגיעה אובזילר לדירוג השיא שלה: מקום 75 בעולם. את שנת 2007 היא סיימה במקום ה-80.
180px|שמאל|ממוזער|אובזילר בגמר אליפות ישראל בטניס, 2008
בריאיון לעיתון "מעריב" ביולי 2007 יצאה אובזילר מהארון וסיפרה כי היא לסבית, וכי היא ובת זוגה מצפות ללידת תינוקן. היא גם אפשרה לעיתונים לסקר את מערכת היחסים שלה עם בת זוגה. לאחר חופשה קצרה לרגל לידת ילדתה הביולוגית של בת זוגה חזרה אובזילר לסבב המקצועני.

בעקבות פתיחה לא טובה של שנת 2008, איבדה אובזילר את מקומה ברשימת 100 הטניסאיות הטובות בעולם, ובמטרה לחזור לרשימה זו חזרה להתחרות בטורנירי ITF. לאחר שזכתה בסוף מרץ 2008 בטורניר ה-14 בקריירה שלה (טורניר מסבב ה-ITF בטנריפה, ספרד, על סך פרסים של 25,000 $) חזרה אל רשימת מאה הטניסאיות הטובות בעולם. בטורניר הרולאן גרוס של אותה השנה התמודדה אובזילר בסיבוב הראשון מול ונוס ויליאמס, המדורגת שביעית בעולם. אובזילר הפסידה בשלוש מערכות במשחק ששוחק במגרש הראשי של הטורניר ושודר בשידור חי ביורוספורט. בעקבות ההפסד צנחה אובזילר עד למקום ה-120 בעולם. באותה שנה התמודדה והפסידה גם נגד סרינה ויליאמס בסיבוב השני בטורניר בנגלור.

ביולי 2008 אישר ארגון ה-ITF את הבקשה של איגוד הטניס הישראלי לאפשר לאובזילר לשחק באולימפיאדת בייג'ינג במשחקי זוגות הנשים בצוותא עם שחר פאר. בכך עלה מספר הטניסאים הישראליים באולימפיאדה לארבעה (השניים האחרים הם אנדי רם ויוני ארליך). בעקבות פרישת מספר טניסאיות מן הטורניר האולימפי, נכנסה אובזילר גם למשחקי היחידות באולימפיאדה. היא הודחה בסיבוב הראשון על ידי מריה קוריצבה האוקראינית. בסיבוב הראשון בזוגות הודחו אובזילר ופאר בידי צמד הארגנטינאיות חיסלה דולקו ובטינה חוזאמי. לאחר האולימפיאדה לא הצליחה אובזילר לשחזר את הישגיה מהשנה הקודמת, ובסוף שנת 2008 צנחה אל המקום ה-176 בעולם.

פרישתה
ב-13 באוגוסט 2009 הודיעה אובזילר על פרישה מטניס פעיל בגיל 36.

ב-15 בספטמבר 2017 קיבלה את הפרס "Fed Cup Commitment Award" מטעם איגוד הטניס הבינלאומי (ITF).

גביע הפדרציה
המאזן של אובזילר בגביע הפדרציה עומד על 50 ניצחונות (22 במשחקי יחידים ו-28 במשחקי זוגות) מול 37 הפסדים (15 במשחקי יחידים ו-22 בזוגות), הנפרשים על השנים 1994 עד 2009.

הישגים בולטים
300px|שמאל|ממוזער|ציפי אובזילר מקבלת עם אילנה ברגר ואנה סמשנובה את פרס ה-Commitment Award מטעם איגוד הטניס הבינלאומי, 2017

יחידות
זכיות (14)
מקרא גראנד סלאם (0) אליפות סבב ה-WTA (0) דרג 1 (0) דרג 2 (0) דרג 3 (0) דרג 4 (0) סבב ה-ITF (14)

מס'תאריךטורנירמשטחיריבה בגמרתוצאה 1.1 במרץ 1997 תל אביב, ישראל קשה נורה קובס5-7 ,4-6 2.8 ביוני 1997 אנטליה, טורקיה קשה גולברק גולטקין0-6 ,4-6 3.22 במרץ 1998 תל אביב, ישראל קשה נדג'דה אוסטרובסקיה3-6 ,3-6 4.30 במאי 1999 גימרש, פורטוגל קשה פאולה הרמידה וולו0-6 ,4-6 5.6 ביוני 1999 אזמש, פורטוגל חימר ראולקה קיוצ'ינה1-6 ,1-6 6.4 ביולי 1999 איסטנבול, טורקיה קשה דניאלה קוקוס0-6 ,2-6 7.15 באוגוסט 1999 איסטנבול, טורקיה קשה נדג'דה אוסטרובסקיה0-6 ,5-7 8.5 בנובמבר 2000 אשקלון, ישראל קשה טטיאנה לוז'נסקה1-4 ,5-3 ,1-4 ,1-4 9.26 בנובמבר 2000 באר שבע, ישראל קשה יבגניה סרוונסקי1-4 ,0-4 ,4-2 ,0-4 10.1 בדצמבר 2002 מומביי, הודו קשה אדריאנה ברנה2-6 ,2-6 11.8 בדצמבר 2002 נונטבורי, תאילנד קשה איוואנה אברמוביץ'4-6 ,4-6 12.4 ביוני 2005 רעננה, ישראל קשה מרגליטה צ'קחנשווילי0-6 ,2-6 13.6 באוגוסט 2006 וושינגטון, ארצות הברית קשה קמיל פין5-7, 5-2 - פין פרשה 14.23 במרץ 2008 טנריפה, ספרד קשה קרלה סוארס נבארו2-6, 3-6

פיינליסטית (1)
מס'תאריךטורנירמשטחיריבה בגמרתוצאה 1.30 בספטמבר 2007 גואנגג'ואו, הרפובליקה העממית של סין קשה וירז'יני רזאנו6-0, 6-3

זוגות
זכיות (14)
מס'תאריךטורנירמשטחשותפהיריבות בגמרתוצאה 1.30 במאי 1999 גימרש, פורטוגל קשה  קלי ליגאן  סבינה דה פונטהגיאנה גוטרז3-6, 1-6 2.6 ביוני 1999 אזמש, פורטוגל חימר  קלי ליגאן  מריאנה מסהיורגלינה טורטי4-6, 6-4, 6-7 3.25 ביולי 1999 דבלין, אירלנד שטיח סורינה דה ביר  האנה קוליןטינה הרגולד5-7, 6-4, 2-6 4.7 בנובמבר 1999 יפו, ישראל קשה הילה רוזן  קריסטי בוחרטמישל ג'רארדס4-6 ,6-1, 4-6 5.2 באפריל 2000 נורקרוס, ארצות הברית קשה ג'וליה אבה  לינדסי לי-ווטרסג'סיקה סטק7-5 ,6-7, 4-6 6.26 במאי 2002 תל אביב-יפו, ישראל קשה הילה רוזן  לוריין ברידמורנטלי נרי6-4 ,3-6, 2-6 7.1 בדצמבר 2002 מומביי, הודו קשה קטרינה דסקוביץ'  שלי בריססקרלט וורנר3-6 ,6-4, 5-7 8.14 בנובמבר 2004 רמת השרון, ישראל קשה דניאל שטיינברג  פמרה אוזגןגבריאלה ולאסקו אדראו5-7, 3-6 9.21 בנובמבר 2004 דוויל, צרפת חימר ויראג נמט  ונסה הנקהקווטה פשקה4-6, 1-6 10.5 בדצמבר 2004 רעננה, ישראל קשה שחר פאר  באהיה מוחתסיןאיפק שנולו2-6, 2-6 11.4 ביוני 2005 רעננה, ישראל קשה שחר פאר  דניאלה קלמנשיץסנדרה קלמנשיץ6-7 ,6-1, 2-6 12.7 במאי 2006 אנטליה, טורקיה חימר רומינה אופרנדי  מטאה מזאקאיפק שנולו6-4 ,4-6, 0-6 13.23 במרץ 2007 רעננה, ישראל קשה יבגניה לינצקיה  מרטינה באבאקובהורוניקה ספיגל1-6, 2-6 14.4 באפריל 2008 פטרס, יוון קשה אנסטסיה יקימובה מריה מרטינז-סנצ'זאראנצ'ה סנטונחה5-7, 1-6

טורנירי גראנד סלאם
יחידות
טורניר200020042005200620072008 אוסטרליה סיבוב ראשון סיבוב שני סיבוב שני סיבוב ראשון סיבוב ראשון סיבוב ראשון צרפת - סיבוב ראשון - - סיבוב שני סיבוב ראשון וימבלדון - - - - סיבוב ראשון סיבוב ראשון ארצות הברית - סיבוב שני - - סיבוב ראשון -מאזן ניצחונות\הפסדים בגראנד סלאמים1-03-21-11-04-13-0

 דירוג יחידות בתום שנה 
שנה 1990 1991 1992 1993 1994 1995 1996 1997 1998 1999 2000 2001 2002 2003 2004 2005 2006 2007 2008 מיקום 553 588 501 471 477 643 483 326 240 222 203 629 190 129 109 134 110 82 176

קישורים חיצוניים

 הבלוג של ציפי אובזילר, באתר ONE








 הערות שוליים 

קטגוריה:חברות מועצת העיר גבעתיים
קטגוריה:להט"בים יהודים
קטגוריה:טניסאיות להט"ביות
קטגוריה:ספורטאים להט"בים ישראלים
קטגוריה:ספורטאיות להט"ביות ישראליות
קטגוריה:פוליטיקאים להט"בים ישראלים
קטגוריה:פוליטיקאיות ישראליות
קטגוריה:אלופות ישראל בטניס
קטגוריה:טניסאיות באולימפיאדת בייג'ינג (2008)
קטגוריה:משתתפות ישראליות באולימפיאדת בייג'ינג (2008)
קטגוריה:בוגרות הקריה האקדמית אונו
קטגוריה:בוגרי הקריה האקדמית אונו
קטגוריה:טניסאיות ישראליות
קטגוריה:טניסאיות יהודיות
קטגוריה:טניסאים אולימפיים ישראלים
קטגוריה:ספורטאיות אולימפיות ישראליות
קטגוריה:ישראליות שנולדו ב-1973
קטגוריה:ישראלים שנולדו ב-1973